મહાપુરુષો કહે છે કે, વિજ્ઞાન આંખો છે અને અધ્યાત્મ એ પાંખો છે. જ્યારે બંનેનો સુયોગ થાય ત્યારે સમાજનું પુનરુત્થાન થાય છે. હાથમાં માળા પકડીને કદાચ સ્વયંનો પરમાત્મા સાથે સાક્ષાત્કાર થઈ શકે પણ સંત તો એ જ કહેવાય જે પીડ પરાઈ જાણે રે… પ્રમુખસ્વામીએ પારકાંને પોતાના માનીને આંગળી પકડી હતી. ભારતના આધ્યાત્મિક જગતમાં પ્રમુખસ્વામી જેવું બ્રહ્મનિષ્ઠ જીવન જોવા મળે છે તો વિજ્ઞાન પણ કંઈ ઊણું ઊતરે એમ નથી.